ส่วนที่ 1

ข้อมูลสรุป (Executive Summary)

บริษัท โพลีเพล็กซ์ (ประเทศไทย) จำกัด (มหาชน) (“PTL” หรือ “บริษัท”)
จดทะเบียนก่อตั้งบริษัทเมื่อวันที่ 26 มีนาคม 2545
ประกอบธุรกิจด้านการผลิตและจำหน่ายแผ่นฟิล์มโพลีเอสเตอร์ หรือแผ่นฟิล์ม PET (PET film)
ประเภทฟิล์มบาง (thin film)
โดยได้รับการส่งเสริมการลงทุนจากคณะกรรมการส่งเสริมการลงทุน (BOI)
ปัจจุบันบริษัทมีผู้ถือหุ้นรายใหญ่ ร้อยละ 70 คือ โพลีเพล็กซ์ คอร์ปอเรชั่น (Polyplex
Corporation Ltd.) (“PCL” ) โดยถือหุ้นทั้งทางตรงและทางอ้อมในบริษัท
และเป็นผู้ประกอบธุรกิจประเภทเดียวกันนี้ในประเทศอินเดีย มาเป็นเวลากว่า 20 ปีแล้ว

แผ่นฟิล์ม PET เป็นแผ่นฟิล์มที่มีคุณภาพสูงที่ผลิตมาจากเม็ดพลาสติก PET (PET resin หรือ
เป็นที่รู้จักในอีกชื่อว่า PET chips) เป็นผลิตภัณฑ์ที่มีประโยชน์หลายอย่าง
และสามารถนำไปประยุกต์ใช้งานได้หลากหลายประเภท อาทิ ใช้สำหรับบรรจุภัณฑ์ (packaging)
อุตสาหกรรม (industrial) อุปกรณ์ไฟฟ้า (electrical) สื่อบันทึกข้อมูลแบบแม่เหล็ก
(magnetic media) และการพิมพ์ (imaging)

แผ่นฟิล์ม PET แบ่งออกได้เป็น 2 ประเภทใหญ่ๆ คือ แผ่นฟิล์มบาง (thin films)
(รวมสื่อบันทึกข้อมูลแบบแม่เหล็ก) และแผ่นฟิล์มหนา (thick films)
โดยบริษัทผลิตเฉพาะประเภทแผ่นฟิล์มบางเท่านั้น ซึ่งสามารถนำไปใช้ในอุตสาหกรรมประเภท
บรรจุภัณฑ์ อุตสาหกรรม และอุปกรณ์ไฟฟ้า

โรงงานของบริษัทตั้งอยู่ที่นิยมอุตสาหกรรมสยามอีสเทิร์นอินดัสเตรียลพาร์ค จังหวัดระยอง
มีสายการผลิตแผ่นฟิล์ม PET จำนวน 2 สายการผลิต โดยมีกำลังการผลิตสายละ 19,500 ตันต่อปี
รวมเป็นกำลังการผลิตทั้งหมด 39,000 ตันต่อปี และเมื่อเร็ว ๆ นี้ บริษัทได้รับสิทธิประโยชน์จาก
BOI สำหรับกำลังการผลิตทั้งสองสายการผลิตเพิ่มเป็น 48,000 ตันต่อปี
อีกทั้งบริษัทยังมีสายการผลิตสำหรับเม็ดพลาสติก PET โดยมีกำลังการผลิต 52,500 ตันต่อปี
และได้มีการส่งออกกำลังการผลิตส่วนเกินไปเพื่อจำหน่ายแก่ธุรกิจต่างๆ
รวมทั้งส่งออกไปยังบริษัทในเครือในประเทศตุรกี นอกจากนี้ ปี 2548-49
บริษัทได้จัดตั้งสายการผลิตแผ่นฟิล์มเคลือบอลูมิเนียม (Metallized PET)
ซึ่งเป็นโครงการการขยายธุรกิจผลิตภัณฑ์ต่อเนื่อง (Forward Integration)
เพื่อเป็นการเพิ่มประเภทผลิตภัณฑ์ของบริษัท
บริษัทยังได้เริ่มผลิตแผ่นฟิล์มเคลือบอัดขึ้นรูปแล้วตั้งแต่เดือนเมษายน 2551 ในขณะเดียวกัน
บริษัทได้ขยายกำลังการผลิตเพิ่มสายการผลิตแผ่นฟิล์มเคลือบอลูมิเนียม
โดยจัดตั้งสายการผลิตใหม่เพิ่มขึ้น ซึ่งเริ่มการผลิตในเชิงพาณิชย์แล้วเมื่อเดือนพฤษภาคม 2551
ปัจจุบัน บริษัทมีโครงการที่กำลังดำเนินการอยู่ คือ โครงการผลิตแผ่นฟิล์ม CPP
ซึ่งคาดว่าจะเริ่มดำเนินงานได้ในไตรมาสที่ 2 ปี 2552-53 คณะกรรมการบริษัทเมื่อเดือนพฤษภาคม
2551ได้อนุมัติในหลักการให้ดำเนินโครงการลงทุนเพิ่มสายการผลิตแผ่นฟิล์ม PET ชนิดบาง
โดยมีการใช้สิ่งอำนวยความสะดวกและอุปกรณ์ต่างๆร่วมกับโรงงานผลิตเม็ดพลาสติกและสายการผลิตแผ่นฟิล์มเคลือบอลูมิเนียม
โครงการนี้ คาดว่า จะเริ่มการผลิตได้ภายในอีก 12-18 เดือนข้างหน้าหลังปิดงวดบัญชี ทั้งนี้
เมื่อพิจารณาถึงขนาดของกำลังการผลิต ตลอดจนการดำเนินงานอย่างเชื่อมโยงครบวงจร
ประสิทธิภาพด้านต้นทุนและประสิทธิภาพการผลิตล้วนเป็นปรเด็นสำคัญในการแข่งขัน
ปัจจุบันบริษัทยังคงมุ่งเน้นที่จะผลิตผลิตภัณฑ์ที่สร้างมูลค่าเพิ่มแก่ธุรกิจ
และมีโครงการเพิ่มประเภทผลิตภัณฑ์อื่นๆ/โครงการอื่นๆ รวมทั้ง OPP ฟิล์ม และแผ่นฟิล์ม PET
ชนิดหนา (Thick PET film)

ในเดือนพฤษภาคม 2551 Polyplex Europa Polyester Film Sanayi Ve Ticaret
Anonim Sirketi (PE)
ซึ่งเป็นบริษัทในเครือในประเทศตุรกีเริ่มการผลิตเชิงพาณิชย์จากโรงงานผลิตแผ่นฟิล์ม PET
แห่งที่สอง และสายการผลิตแผ่นฟิล์มเคลือบอลูมิเนียมสายที่สอง PE
เป็นบริษัทย่อยถือหุ้นเต็มจำนวนโดย Polyplex (Singapore) Pte Ltd.(PSPL)
เป็นกิจการเพื่อการลงทุน (holding company) ซึ่งบริษัทถือหุ้นเต็มจำนวน นอกจากนี้
บริษัทยังได้ซื้อกิจการที่ดำเนินธุรกิจการจัดจำหน่ายในสหรัฐอเมริกา (Polyplex (Americas)
Inc. ตั้งแต่วันที่ 1 มกราคม 2549 เพื่อมุ่งเจาะตลาดในทวีปอเมริกาเหนือ

PTL เริ่มดำเนินการผลิตในเชิงพาณิชย์สำหรับสายการผลิตแผ่นฟิล์ม PET
สายที่หนึ่งเมื่อเดือนเมษายน 2546 และสายการผลิตที่สองเริ่มเดินเครื่องจักรเมื่อเดือนพฤศจิกายน
2546 บริษัทมีรายได้งบการเงินรวมจากการจำหน่ายสินค้าจำนวน 1,645.47 ล้านบาทในปี
2546-47 เพิ่มขึ้นเป็น 3,262.97 ล้านบาท ในปี 2547-48 3,299.99 ล้านบาทในปี 2548-49
4,718.57 ล้านบาท ในปี 2549-50 และ 6,398.68 ล้านบาท ในปี 2550-51
คิดเป็นอัตราการเพิ่มขึ้นร้อยละ 288.87 ในช่วง 4 ปี รายได้รวมประมาณร้อยละ 80-85
ของบริษัท มาจากการส่งออกไปจำหน่ายยังต่างประเทศ ข้อมูลทางการเงินของบริษัทมีดังต่อไปนี้

+----------------------+------+------------+-------------+------------+
|                      | หน่วย | 2548-49    | 2549-50     | 2550-51    |
|                      |      |            |             |            |
|                      |      | เม.ย. 48-  | เม.ย. 49-   | เม.ย. 50 – |
|                      |      | มี.ค.49     | มี.ค 50      | มี.ค. 51    |
+----------------------+------+------------+-------------+------------+
| รายได้ทั้งหมด           | ล้า   | 3,427      | 4,809       | 6,510      |
|                      | นบาท |            |             |            |
+----------------------+------+------------+-------------+------------+
| กำไรจากการดำเนินงาน   | ล้า   | 463        | 339         | 851        |
|                      | นบาท |            |             |            |
+----------------------+------+------------+-------------+------------+
| อัต                   | ร    | 14.02%     | 7.17%       | 13.31%     |
| รากำไรจากการดำเนินงาน | ้อยละ |            |             |            |
+----------------------+------+------------+-------------+------------+
| กำไรสุทธิ              | ล้า   | 561        | 342         | 814        |
|                      | นบาท |            |             |            |
+----------------------+------+------------+-------------+------------+
| อัตรากำไรสุทธิ          | ร    | 16.37%     | 7.11%       | 12.50%     |
|                      | ้อยละ |            |             |            |
+----------------------+------+------------+-------------+------------+
| กำไรต่อหุ้น             | ล้า   | 0.70**     | 0.43**      | 1.02**     |
|                      | นบาท |            |             |            |
+----------------------+------+------------+-------------+------------+
| อ                    | ร    | 11.98%     | 5.98%       | 11.51%     |
| ัตราผลตอบแทนจากสินทรัพย์ | ้อยละ |            |             |            |
+----------------------+------+------------+-------------+------------+
| อัต                   | ร    | 16.74%     | 9.76%       | 20.72%     |
| ราผลตอบแทนต่อส่วนผู้ถือหุ้น | ้อยละ |            |             |            |
+----------------------+------+------------+-------------+------------+
| อ                    | เท่า  | 0.61       | 0.66        | 0.92       |
| ัตราส่วนหนี้สินต่อส่วนผู้ถือหุ้น |      |            |             |            |
+----------------------+------+------------+-------------+------------+

**มูลค่าหุ้นที่ตราไว้หุ้นละ 1 บาท

ในรอบปี 2550-51 บริษัทและบริษัทย่อยมีรายได้สูงขึ้นประมาณร้อยละ 35 เป็น 6,510 ล้านบาท
และมีอัตรากำไรสุทธิสูงขึ้นอย่างมีนัยสำคัญโดยเท่ากับร้อยละ 12.50 เปรียบเทียบกับปี 2549-50
เท่ากับร้อยละ 7.11 โดยมีกำไรต่อหุ้นเท่ากับ 1.02 บาท (มูลค่าที่ตราไว้ 1 บาทต่อหุ้น)
การเพิ่มขึ้นของอัตรากำไรสุทธิเป็นผลจากการที่ภาวะตลาดอุปสงค์-อุปทานในปี 2550-51
ที่ปรับตัวดีขึ้นจากภาวะซบเซาตามวงจรอุตสาหกรรมแผ่นฟิล์ม PET ในช่วงปี 2548-49 และ
2549-50 ความต้องการผลิตภัณฑ์เพิ่มขึ้นจนทันกับการสนองผลิตภัณฑ์และเกิดภาวะตลาดที่สมดุล
ทำให้ผู้ผลิตสามารถส่งผ่านภาระราคาวัตถุดิบที่เพิ่มขึ้นไปยังลูกค้าหรือผู้ผลิตปลายทางโดยการขึ้นราคา
สำหรับกำไรสุทธิที่เพิ่มขึ้น
เนื่องจากการเพิ่มขึ้นของปริมาณในสายการผลิตในประเทศไทยและประเทศตุรกี
ประกอบกับการมีประสิทธิภาพด้านต้นทุนของโรงงานในตุรกีจากการที่โรงงานผลิตเม็ดพลาสติกเริ่มเปิดดำเนินงานในเดือนธันวาคม
2549

ณ วันที่ 31 มีนาคม 2551 บริษัทและบริษัทย่อยมีสินทรัพย์รวมเท่ากับ 8,299 ล้านบาท
หนี้สินรวมเท่ากับ 3,970 ล้านบาท และส่วนของผู้ถือหุ้นเท่ากับ 4,329 ล้านบาท
มีทุนจดทะเบียนชำระแล้วเท่ากับ 800 ล้านบาท แบ่งออกเป็นหุ้นสามัญจำนวน 800 ล้านหุ้น
(มูลค่าที่ตราไว้หุ้นละ 1 บาท) เมื่อ 30 พฤศจิกายน ถึง 1 ธันวาคม 2547
บริษัทได้ดำเนินการเสนอขายหุ้นสามัญต่อประชาชน (IPO) จำนวน 240 ล้านหุ้น
มูลค่าหุ้นที่ตราไว้หุ้นละ 1 บาท ราคาเสนอขายหุ้นละ 6.90 บาท

ปัจจัยความเสี่ยงในการดำเนินธุรกิจของบริษัทขึ้นอยู่กับวงจรธรรมชาติของอุตสาหกรรมนี้ซึ่งมักจะเกิดภาวะสินค้าล้นตลาด
(oversupply) อันนำไปสู่ความไม่แน่นอนของอัตราการทำกำไร
อีกทั้งความเสี่ยงจากอัตราแลกเปลี่ยน เนื่องจากรายได้ส่วนใหญ่จะมาจากการส่งออก นอกจากนี้
ยังมีความเสี่ยงในเรื่องการแข่งขันจากผู้ผลิตในปัจจุบันและผู้ผลิตใหม่ ความผันผวนของราคาวัตถุดิบ
และอุปสรรคจากมาตรการกีดกันทางการค้าต่างๆ
ปัจจุบันบริษัทมีการกำหนดนโยบายที่มีประสิทธิผลในการลดความเสี่ยงด้านการพึ่งพาบริษัทแม่และความเสี่ยงจากการซ้ำซ้อนของสินค้าและตลาดระหว่างกิจการในกลุ่ม
(รายละเอียดในส่วนที่ 2)

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจ)